CELEX: 31973R0526
Language: el
Date: 1973-02-19 00:00:00
Title: Κανονισμός (ΕΟΚ) αριθ. 526/73 του Συμβουλίου της 19ης Φεβρουαρίου 1973 περί της χρηματοδοτήσεως των ειδικών μέτρων για τους κραμβόσπορους και γογγυλόσπορους

Avis juridique important

|

31973R0526

Κανονισμός (ΕΟΚ) αριθ. 526/73 του Συμβουλίου της 19ης Φεβρουαρίου 1973 περί της χρηματοδοτήσεως των ειδικών μέτρων για τους κραμβόσπορους και γογγυλόσπορους  

Επίσημη Εφημερίδα αριθ. L 051 της 24/02/1973 σ. 0001 - 0002 Ελληνική ειδική έκδοση: Κεφάλαιο 03 τόμος 9 σ. 0050 

++++ΚΑΝΟΝΙΣΜΟΣ ( ΕΟΚ ) αριθ . 526/73 ΤΟΥ ΣΥΜΒΟΥΛΙΟΥ  της 19ης Φεβρουαρίου 1973  περί της χρηματοδοτήσεως των ειδικών μέτρων για τους κραμβόσπορους και γογγυλόσπορους  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1566/72 ( 2 ) , και ιδίως το άρθρο 2 παράγραφος 2 και το άρθρο 3 παράγραφος 2 ,  την πρόταση της Επιτροπής ,  Εκτιμώντας :  ότι ο κανονισμός ( ΕΟΚ ) αριθ . 1569/72 του Συμβουλίου της 20ης Ιουλίου 1972 περί προβλέψεως ειδικών μέτρων για τους κραμβόσπορους και γογγυλόσπορους ( 3 ) προβλέπει ότι τα Κράτη Μέλη εισπράττουν ή χορηγούν διαφορικά ποσά για τους κραμβόσπορους και γογγυλόσπορους που μεταποιούνται για την παραγωγή ελαίου ή που εξάγονται   ότι τα εισπραττόμενα διαφορικά ποσά στις συναλλαγές με τις τρίτες χώρες , δυνάμει του κανονισμού ( ΕΟΚ ) αριθ . 1569/72 , ανταποκρίνονται στην έννοια της γεωργικής εισφοράς , κατά την έννοια του άρθρου 2 περίπτωση α ) της αποφάσεως της 21ης Απριλίου 1970 περί της αντικαταστάσεως των χρηματικών συνεισφορών των Κρατών Μελών από τους ιδίους πόρους των Κοινοτήτων ( 4 )  ότι τα χορηγούμενα διαφορικά ποσά κατά την εξαγωγή ανταποκρίνονται στην έννοια της επιστροφής κατά την εξαγωγή προς τις τρίτες χώρες , κατά την έννοια του άρθρου 2 παράγραφος 1 του κανονισμού ( ΕΟΚ ) αριθ . 729/70  ότι τα διαφορικά ποσά που χορηγούνται ή εισπράττονται κατά τη μεταποίηση ανταποκρίνονται στην έννοια παρεμβάσεων που προορίζονται στη ρύθμιση των γεωργικών αγορών , κατά την έννοια του άρθρου 3 παράγραφος 1 του κανονισμού ( ΕΟΚ ) αριθ . 729/70  ότι αυτά τα ποσά πρέπει συνεπώς να περιληφθούν στην κοινοτική χρηματοδότηση των επιστροφών ή , αναλόγως της περιπτώσεως , των παρεμβάσεων   ότι , επειδή ο κανονισμός ( ΕΟΚ ) αριθ . 2824/72 του Συμβουλίου της 28ης Δεκεμβρίου 1972 περί των γενικών κανόνων για τη χρηματοδότηση των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων ( 5 ) , Τμήμα Εγγυήσεων , εφαρμόζεται για τις δαπάνες που χρηματοδοτούνται από 1ης Ιανουαρίου 1973 , πρέπει να προσαρμοσθεί το παράρτημα στον κανονισμό αυτό καθώς και στον κανονισμό ( ΕΟΚ ) αριθ . 786/69 του Συμβουλίου της 22ας Απριλίου 1969 περί χρηματοδοτήσεως των δαπανών παρεμβάσεως στην εσωτερική αγορά στον τομέα των λιπαρών ουσιών ( 6 ) ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Τα χορηγούμενα διαφορικά ποσά , κατ ' εφαρμογή του κανονισμού ( ΕΟΚ ) αριθ . 1569/72 , στις συναλλαγές με τις τρίτες χώρες , αποτελούν μέρος , όσον αφορά τη χρηματοδότηση της κοινής γεωργικής πολιτικής , των επιστροφών κατά την εξαγωγή προς τις τρίτες χώρες κατά την έννοια του άρθρου 2 παράγραφος 1 του κανονισμού ( ΕΟΚ ) αριθ . 729/70 .  Αρθρο 2  Το ακόλουθο σημείο προστίθεται στο τμήμα ΙΙΙ " Τομέας λιπαρών ουσιών " του παραρτήματος του κανονισμού ( ΕΟΚ ) αριθ . 2824/72 :  " 9 . Τα χορηγούμενα ή εισπραττόμενα διαφορικά ποσά κατά τη μεταποίηση , κατ ' εφαρμογή του κανονισμού ( ΕΟΚ ) αριθ . 1569/72 . "  Αρθρο 3  1 . Το άρθρο 2 παράγραφος 1 του κανονισμού ( ΕΟΚ ) αριθ . 786/69 συμπληρώνεται από το ακόλουθο κείμενο :  " ζ ) Τα χορηγούμενα ή εισπραττόμενα διαφορικά ποσά κατά τη μεταποίηση κατ ' εφαρμογή του κανονισμού ( ΕΟΚ ) αριθ . 1569/72 . "  2 . Το κείμενο του άρθρου 3 του κανονισμού ( ΕΟΚ ) 786/68 γίνεται η παράγραφος 1 του άρθρου αυτού και προστίθεται σ ' αυτό η ακόλουθη παράγραφος :  " 2 . Τα χορηγούμενα ή εισπραττόμενα διαφορικά ποσά κατά τη μεταποίηση , κατ ' εφαρμογή του κανονισμού ( ΕΟΚ ) αριθ . 1569/72 προστίθενται αντίστοιχα στα ποσά της ενισχύσεως που χορηγούνται κατ ' εφαρμογή του άρθρου 27 του κανονισμού αριθ . 136/66 / ΕΟΚ ή αφαιρούνται από αυτά . "  Αρθρο 4  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την ημερομηνία ενάρξεως εφαρμογής του κανονισμού ( ΕΟΚ ) αριθ . 1569/72 , πλην του άρθρου 2 που εφαρμόζεται από την 1η Ιανουαρίου 1973 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .  Εγινε στις Βρυξέλλες , στις 19 Φεβρουαρίου 1973 .  Για το Συμβούλιο  Ο Πρόεδρος  A . LAVENS  ( 1 ) ΕΕ αριθ . Ν 94 της 28.4.1970 , σ . 13 .  ( 2 ) ΕΕ αριθ . Ν 167 της 25.7.1972 , σ . 5 .  ( 3 ) ΕΕ αριθ . Ν 167 της 25.7.1972 , σ . 9 .  ( 4 ) ΕΕ αριθ . Ν 94 της 28.4.1970 , σ . 19 .  ( 5 ) ΕΕ αριθ . Ν 298 της 31 . 12.1972 , σ . 5  ( 6 ) ΕΕ αριθ . Ν 105 της 2.5.1969 , σ . 1 .